סלין סונג

סלין סונג (באנגלית: Celine Song; נולדה ב-1988 כ-Song Ha-yeong, בקוריאנית: 송하영), היא במאית-תסריטאית קולנוע ומחזאית קנדית-אמריקאית ממוצא דרום קוריאני. סרטה הראשון, "חיים שלמים", שאותו ביימה וכתבה, זכה לביקורות משבחות ומספר פרסים, כולל מועמדות לפרס אוסקר לסרט הטוב ביותר ולתסריט המקורי הטוב ביותר. לפני כן סונג כתבה וביימה מחזות תיאטרון שוליים. סונג נולדה בקוריאה הדרומית. אביה היה במאי שזכה להכרה מסוימת בדרום קוריאה, ואמה הייתה מאיירת ומעצבת גרפית. כשהייתה בת 12 הוריה היגרו למארקהם (אנ'), אונטריו, קנדה. בקנדה הוריה ניהלו חנות ציוד אומנות. סונג למדה ב-אוניברסיטת קווינס בקינגסטון (אנ'), וב-2012 סיימה תואר עם מייג'ור בפסיכולוגיה ומינור בפילוסופיה. לאחר מכן, ב-2014, השלימה תואר MFA (אנ') במחזאות מאוניברסיטת קולומביה שבניו יורק. בין 2014 ל-2020 סונג כתבה מספר מחזות. רוב המחזות הופיעו בתיאטרונות בוטיקיים, וגם המעט שהצליחו יותר, נשארו מוגבלים לנישה של תיאטרון שוליים מקומי. המחזה "Family", שכתבה ב-2014 עבור תזת ה-Master of Fine Arts שלה, היה דרמה משפחתית עם מאפיינים של הומור שחור. "The Feast", מחזה ניסיוני על תשוקה ומחסור במשאבים, עוסק בסעודת ערב מתורבתת שמתדרדרת לקאניבליזם. המחזה, שסונג כתבה במהלך לימודיה, עלה לראשונה ב-2013 באוניברסיטת קולומוביה במסגרת הלימודים, ולאחר מכן ב-2015 ו-2016 בתיאטרונים מקצועיים. המחזה Beep and Boop Fight Crime (2014) עסק באלימות משטרתית, ובמהלכו שוטרים לבושי מדי קו קלוקס קלאן יורים באזרחים. ב-2016 סונג הגיעה למסקנה שהיא צריכה לעזוב את העיסוק בתיאטרון. תיאטרון השוליים לא סיפק כלכלית את סונג, שעבור אחד מהמחזות קיבלה רק 500$. בנוסף לאילוץ הכלכלי, החיבור של סונג לתיאטרון נשחק, והיא התקשתה להתמודד עם היררכיית הגזע של התיאטרון (סונג אמרה בריאיון ש"הבייס של צופי תיאטרון הם לבנים וזקנים"). בשלב מסוים, סונג עבדה במשך חצי שנה רצופה כשדכנית בניו-יורק. אך ייקח שנים עד שסונג תמצא את דרכה האומנותית מחוץ לתיאטרון. ב-2016 עלה מחזה בשם "Tom & Eliza", שסונג תכננה שיהיה המחזה האחרון שלה. המחזה עסק בזוג שמנסה להבין למה הזוגיות שלהם נכשלה. המחזה היה סמי-פיינליסט לפרס ה-"Relentless Award" של ה-American Playwriting Foundation. על אף התכנון לעזוב את התיאטרון, סונג נשאבה לכתיבת מחזה נוסף: "Endlings", שעלה ב-2019 והפך למחזה המצליח ביותר שלה. הסיפור עוסק בשלושה האניו, דייגות קוראניות מסורתיות, ובמקביל במחזאית אמריקאית-קוריאנית שגרה בניו-יורק (בדומה לסונג עצמה). המחזה עלה תחילה בהתיאטרון הרפרטוארי האמריקני במסצ'וסטס, ולאחר מכן גם בניו-יורק (עד שמגפת הקורונה קטעה את העלאת המחזה). ב-2020 העלתה את המחזה הניסיוני The Seagull via The Sims באתר Twitch.tv, כחלק מעונת הקורונה של ה-New York Theater Workshop (אנ'). במהלך המופע, סונג מנסה לשחזר את המחזה השחף (The Seagull) מאת אנטון צ'כוב במשחק המחשב סימס 4. כ-10,000 אנשים צפו בשידור (רובם לא בזמן אמת). ביקורת של Vulture ציינה שהמופע "מגיש כמו ג'אנר חדש לגמרי, שנולד מגובש ובטוח בעצמו", והביקורת של AV Club קראה למחזה "תיאטרון מרתק". ב-2020 סונג עזבה לבסוף את התיאטרון והצטרפה כתסריטאית זוטרה (staff writer (אנ')) לסגל התסריטאים של סדרת הטלוויזיה מחזור כישור הזמן (סדרת טלוויזיה). ערך מורחב – חיים שלמים פריצתה של סונג למיינסטרים הייתה עם הסרט חיים שלמים, שאותו כתבה וביימה. הסרט הופק על ידי אולפני A24 היוקרתיים. הסרט עוסק במחזאית אמריקאית ממוצא קוריאני, ורגשותיה המורכבים סביב הגירתה מקוריאה לארצות הברית. הסרט מבוסס חלקית על חייה של סונג. בכורת הסרט הייתה בפסטיבל סאנדנס ב-21 בינואר 2023. "חיים שלמים" זכה לשבחים מהביקורות, ומחזיק ציון 94 ב-Metacritic ו-95% ב-Rotten Tomatoes. הסרט היה מועמד לפרס האוסקר לסרט הטוב ביותר והתסריט הטוב ביותר. בנוסף היה מועמד לפרסי גלובוס הזהב, פרסי איגוד מבקרי הקולנוע האמריקאי, פרס אינדפנדנט ספיריט ודוב הזהב. נכון למאי 2024, הצילומים החלו לסרטה הבא, "Materialists", קומדיה-רומנטית בכיכוב דקוטה ג'ונסון, פדרו פסקל וכריס אוונס ובהפקת A24. סונג ביימה את הקליפ לשיר Goddess של המוזיקאית ליי-ווי, שיצא ב-11 באפריל 2024. סונג נשואה לג'סטין קוריצקס (אנ'), סופר ומחזאי יהודי אמריקאי. הזוג חי בניו-יורק. הם הכירו ב-2014 במהלך artists residency, וב-2016 התחתנו. חיים שלמים אמריקאים ממוצא קוריאני (אנ') מדיה וקבצים בנושא סלין סונג בוויקישיתוף סלין סונג, ברשת החברתית אינסטגרם סלין סונג, במסד הנתונים הקולנועיים IMDb (באנגלית) כתבות פרופיל רבקה פורד, העבר, ההווה והעתיד של סלין סונג, באתר ואניטי פייר, ‏8 בדצמבר 2023 (באנגלית) Mallika Rao, The One That Got Away, Vulture (אנ'), ‏25 במאי 2023 (באנגלית) "חיים שלמים" סלין סונג מדברת על "חיים שלמים", סרטון בערוץ "האקדמיה הבריטית לאמנויות הקולנוע והטלוויזיה", באתר יוטיוב (אורך: 18:45) (באנגלית) נירית אנדרמן, סלין סונג, במאית "חיים שלמים": "פתאום הסוד האישי שלי נפתח לכל העולם", באתר הארץ, 9 באוגוסט 2023 "השחף בסימס 4" יוצרי המחזה מדברים עליו, סרטון בערוץ "American Theatre Wing (אנ')", באתר יוטיוב (אורך: 17:12) (באנגלית) אליסון שומייקר, צפייה ב"השחף" של צ'כוב ב"סימס" הינה תיאטרון מרתק, באתר AV Club, ‏16 בנובמבר 2020 (באנגלית) "Endlings" אלכסנדרה שווארץ, “Endlings” מפקפק בלגיטימיות של סיפורת, באתר הניו-יורקר, ‏16 במרץ 2020 (באנגלית) יצירות של סונג שזמינות באינטרנט Goddess, בביצוע ליי-ווי, קליפ בבימויה של סונג, וידאו קליפ באתר יוטיוב (אורך: 4:49) "Adults", טקסט של מחזה קצר שכתבה סונג, באתר הניו יורק טיימס (באנגלית) הטקסט של "Family", מחזה שסונג כתבה ב-2014 (באנגלית) סצינת הסיום של "Endlings", מחזה שנכתב על ידי סונג, סרטון בערוץ "התיאטרון הרפרטוארי האמריקני", באתר יוטיוב (אורך: 6:58) (באנגלית) "'패스트 라이브즈' 셀린 송 감독, 제2의 봉준호 될까" (בקוריאנית). Hankyoreh. 12 בדצמבר 2023. נבדק ב-2024-02-13. {{cite web}}: (עזרה) Mallika Rao, Celine Song Is the One That Got Away, Vulture, ‏2023-05-25 (באנגלית) Rebecca Ford, Celine Song’s Past, Present, and Future, Vanity Fair, ‏2023-12-08 (באנגלית) Feinberg, Scott (2024-02-24). "'Awards Chatter' Podcast: Celine Song on True Story Behind 'Past Lives,' Final Draft's Subtitles Problem and the 'In-Yun' in Her Life" The Hollywood Reporter (Podcast). Retrieved 2024-03-17. FAMILY by Celine Song at Shaking the Tree Studio in Portland, OR - Multiple dates through November 20, 2021, EverOut Portland Celine Song, Family, 2014 (באנגלית) The Feast | New Play Exchange, newplayexchange.org Tom & Eliza | New Play Exchange, newplayexchange.org Helen Shaw, The Best Online Staging of Chekhov’s The Seagull Is in The Sims. Really., Vulture, ‏2020-11-15 (באנגלית) Watching Chekhov’s The Seagull via The Sims is riveting theater, AV Club (באנגלית) Lawson, Richard (2023-01-21). "'Past Lives' Is a Note-Perfect Directorial Debut". Vanity Fair (באנגלית). נבדק ב-2023-01-22. BAFTA (2023-09-19), How director Celine Song hopes you'll feel about Past Lives | BAFTA, נבדק ב-2024-06-01 Past Lives, www.metacritic.com (באנגלית) Past Lives | Rotten Tomatoes, www.rottentomatoes.com (באנגלית) Past Lives - Awards, IMDB (באנגלית) Celine Song’s ‘Materialists’ Has Begun Filming in NYC, World of Reel, ‏2019-08-19 (באנגלית) Willman, Chris (2024-04-11). "Laufey as Screen 'Goddess': How Working With 'Past Lives' Director Celine Song and Co-Star Will Gao on Music Video Gave the Singer Her First Real Acting Gig". Variety (באנגלית). נבדק ב-2024-04-18.